b'\n_START_ARTICLE_\nKihanje\n_START_PARAGRAPH_\nKihanje je nehoteno, refleksno dejanje, s katerim odstranimo dra\xc5\xbeljaj iz nosnih prehodov. Jezik se dvigne in popolnoma zapre golt, tako da zrak z veliko mo\xc4\x8djo udari iz nosu._NEWLINE_Dra\xc5\xbeenje, ki izzove kihanje je lahko samo za\xc4\x8dasno, kot pri vdihavanju prahu, popra ali njuhanju. Lahko pa je vzrok za kihanje tudi vnetje (rinvtis), ki spremlja navadni prehlad, ali alergija, kot npr. pri senenem nahodu ali pri nekaterih oblikah astme. Kadar prehlajen \xc4\x8dlovek kihne, raz\xc5\xa1iri z oblakom kapljic viruse nekaj metrov okrog sebe, zato naj kiha v robec. Kihanje je eden poglavitnih na\xc4\x8dinov raz\xc5\xa1irjanja teh bolezni.'